
REGULAMENTUL DE STABILIRE A PROCEDURII DE ADOPTARE ȘI ÎNCASARE A TAXEI  DE SALUBRIZARE PENTRU UTILIZATORII CARE BENEFICIAZĂ INDIVIDUAL DE PRESTAREA SERVICIULUI DE SALUBRIZARE FĂRĂ CONTRACT ÎNCHEIAT CU OPERATORUL,  PE RAZA MUNICIPIULUI MARGHITA

CAPITOLUL 1.  DEFINIŢII

Art.1
În cuprinsul prezentului regulament termenii și noţiunile de mai jos au următoarele înţelesuri: 

-    Beneficiar /utilizator care nu deține contract de salubrizare - persoană fizică, persoană fizică autorizată sau asimilată acesteia, instituție publică sau persoana juridică ce locuiește, respectiv își desfășoară activitatea pe teritoriul municipiului Marghita și care, indiferent de motiv, nu deține contract de salubrizare; persoane juridice fără scop lucrativ, profesiile liberale sunt asimilate agenților economici în privința cuantumului taxei de salubrizare;

· Imobil – clădirea sau partea de clădire pe care proprietarul, chiriașul sau utilizatorul cu orice titlu o deține/foloseşte;

· Operator – persoană juridică ce are în concesiune serviciul de colectare și transport a deşeurilor pe teritoriul municipiului Marghita; 

· Taxa de salubrizare – taxă instituită de Consiliul Local pentru persoanele fizice si juridice care beneficiază de servicii de salubrizare fără contract încheiat cu operatorul de salubritate;

· Contract – acord de voință încheiat de utilizatorii casnici/ non - casnici cu operatorul autorizat în vederea prestării serviciului de colectare a deşeurilor; 

· Utilizatori casnici – utilizatorii, persoane fizice sau asociaţii de proprietari ai apartamentelor din condominii, după caz;

· Utilizatori non – casnici – utilizatorii, alţii decât utilizatorii casnici şi în special persoanele juridice precum: agenţi economici, instituţii publice, asociaţii, altele decât asociaţiile de proprietari, fundaţii, etc;

· Declarație de impunere pentru stabilirea taxei de salubrizare–actul întocmit de contribuabil pe proprie răspundere sau actul întocmit din oficiu de către organul fiscal prin care se stabilește taxa specială de salubrizare;

· Declarație de impunere rectificativă pentru stabilirea taxei de salubrizare–actul întocmit de contribuabil /plătitor prin care se modifică informații fiscale stabilite anterior privind stabilirea taxei  de salubrizare datorată pentru serviciul de salubrizare prestat.

CAPITOLUL 2.  REGLEMENTĂRI LEGALE

Art. 2
Conform prevederilor: 

· art. 30 din Legea nr. 273/2006 privind finanţele publice locale, cu modificările şi completările 
ulterioare, „ (1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (...) (6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective ”;
-art. 454 din Legea nr. 227/2015 privind Codul fiscal, cu modificările şi completările ulterioare, ” Impozitele şi taxele locale sunt după cum urmează:

...................................

g) taxele speciale; ”

și art. 484 alin. (1)-(3): „ (1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale. (2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare. (3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”;
- art. 25-27, respectiv art. 28^14  din Legea nr. 101/2006 privind serviciul de salubrizare a localităţilor, republicată cu modificările și completările ulterioare, 

„Art. 25 Finanţarea cheltuielilor de funcţionare, reabilitare şi dezvoltare a serviciului de salubrizare şi a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevăzute la art. 43 alin. (2) din Legea nr. 51/2006, republicată, precum şi a următoarelor principii:

a) recuperarea integrală de către operatori, prin tarife, taxe de salubrizare sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;
La data de 30-09-2022 sintagma: taxe speciale a fost înlocuită de Punctul 35, Articolul II din ORDONANŢA DE URGENŢĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022
b) menţinerea echilibrului contractual.

Art. 26 (1) În funcţie de modalitatea de plată stabilită şi de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:
..................................................................................................................................................................

b) taxe de salubrizare, în cazul prestaţiilor de care beneficiază individual fără contract; 

...................................................................................................................................................................

La data de 30-09-2022 Alineatul (1) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022
(2) Tarifele şi taxele de salubrizare pentru utilizatori se calculează şi se aprobă:
a) în lei/persoană/lună, în cazul utilizatorilor casnici, persoane fizice şi asociaţii de proprietari/locatari;
b) în lei/tonă şi în lei/mc, în cazul utilizatorilor noncasnici, persoane juridice, altele decât asociaţiile de proprietari.

(3) Autorităţile administraţiei publice locale au obligaţia să implementeze instrumentul economic «plăteşte pentru cât arunci» în conformitate cu prevederile art. 17 alin. (5) lit. h) din Ordonanţa de urgenţă a Guvernului nr. 92/2021, cu modificările şi completările ulterioare.

La data de 30-09-2022 Alineatul (3) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022
(4) În raporturile juridice/contractuale dintre autorităţile administraţiei publice locale sau, după caz, dintre asociaţiile de dezvoltare intercomunitară şi operatorii care desfăşoară activităţi de salubrizare pe fluxul deşeurilor municipale se aplică exclusiv tarife fundamentate în lei/tonă.

La data de 30-09-2022 Alineatul (4) din Articolul 26 , Capitolul V a fost modificat de Punctul 26, Articolul II din ORDONANŢA DE URGENŢĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022
- Art. 27 (1) Aplicarea de către operatori de tarife neaprobate sau mai mari decât cele aprobate este interzisă, iar sumele încasate necuvenit se restituie către bugetele locale sau către utilizatorii de la care au fost încasate.

….………………………………………………………………………………………………………

La data de 30-09-2022 Alineatul (1) din Articolul 27 , Capitolul V a fost modificat de Punctul 29, Articolul II din ORDONANŢA DE URGENŢĂ nr. 133 din 29 septembrie 2022, publicată în MONITORUL OFICIAL nr. 958 din 30 septembrie 2022
- Art. 28^14 (1) În modalitatea de plată a contravalorii serviciului de salubrizare prin tarif, autoritatea deliberativă a unităţii/subdiviziunii administrativ-teritoriale are obligaţia să instituie şi să aprobe o taxă de salubrizare pentru utilizatorii care beneficiază individual de prestarea serviciului de salubrizare fără contract încheiat cu operatorul, de până la de 3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract.
(2) Taxa de salubrizare pentru utilizatorii fără contract se stabileşte de către autorităţile administraţiei publice locale ale unităţii/subdiviziunii administrativ-teritoriale la un nivel care să fie motivant pentru încheierea contractului de prestări servicii cu operatorul şi nu se fundamentează pe elemente de cheltuieli.
(3) Sumele încasate din taxa de salubrizare se utilizează de către autorităţile administraţiei publice locale ale unităţii/subdiviziunii administrativ-teritoriale la plata facturilor lunare emise de operator, la tariful în lei/tonă, pentru acoperirea costurilor de gestionare a cantităţilor de deşeuri provenite de la utilizatorii fără contract.
CAPITOLUL 3.  BENEFICIARII SERVICIULUI PUBLIC DE SALUBRIZARE PENTRU CARE SE INSTITUIE TAXA DE SALUBRIZARE

Art. 3
Beneficiarii serviciului public de salubritate pentru care se instituie taxa de salubrizare sunt: 
persoanele fizice, persoane fizice autorizate sau asimilate acestora, instituții publice și persoane juridice care  nu au încheiat contract de prestări servicii cu operatorul serviciilor publice de salubritate din Municipiul Marghita, inclusiv persoanele fizice, persoane fizice autorizate sau asimilate acestora, instituții publice și persoane juridice ale căror contracte au fost denunțate/reziliate conform legislației în vigoare, în mod unilateral, de către operatorul de serviciului public de salubrizare. 

Art. 4
Prin  excepție de la prevederile art. 3, nu se instituie taxa de salubrizare pentru:

-  beneficiarii serviciului public de salubrizare  cărora li se refuză ( în scris)  încheierea contractului și care fac dovada notificării în scris a operatorului  cu privire la intenția de a încheia un contract.

CAPITOLUL 4.  PROCEDURA DE CALCUL ȘI DE IMPUNERE A TAXEI DE SALUBRIZARE

Art. 5
Cuantumul taxei de salubrizare se stabilește de către Consiliul Local al Municipiului Marghita, fiind de 3 până la ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, tarife transmise de către ADI ECOLECT Bihor . 
Art. 6
 În cazul beneficiarilor persoane fizice fără contract de salubrizare: 
(1) În cazul impunerii din oficiu, la stabilirea taxei de salubrizare  datorate de persoane fizice, se vor lua în calcul 3 persoane pentru o unitate locativă , aceasta recalculându-se odată cu depunerea declarației rectificative, datorându-se pentru fiecare persoană care locuiește efectiv cel puțin o luna calendaristică în imobil / apartament .
- În concluzie, pentru o unitate locativă,  taxa de salubrizare calculată de către UAT, va fi echivalentul tarifului cumulat transmis de operator, perceput pentru un număr de 9 persoane.
Exemplu de calcul: 

- tariful cumulat transmis de operator, aferent unei persoane/lună- 15, 89 lei;

- cuantumul taxei de salubrizare aferentă unei persoane/lună, se calculează prin înmulțirea cu 3 a tarifului cumulat transmis de operator aferent unei persoane/lună:

= 15, 89 * 3= 47,67  lei;

-suma totală datorată pentru o unitate locativă/lună , reprezentând taxă de salubrizare, se calculează prin înmulțirea cu 9 a tarifului cumulat transmis de operator aferent unei persoane/lună:

= 15, 89 * 9= 143,01  lei.

(2) Prin unitate locativă se înţelege unitatea individuală, astfel cum acesta este definită prin Legea locuinţei nr. 114/1996, cu modificările şi completările ulterioare.
(3) Impunerea taxei de salubrizare se face prin declarația de impunere - model Anexa nr 1 la prezenta procedură, declarație pe proprie răspundere, care se depune pentru fiecare proprietate deținută, fie că este locuită de proprietar , fie că este utilizată de alte persoane fizice ( închiriată/comodat, etc.),  pentru toate persoanele din imobil care beneficiază de serviciul de salubrizare, proprietarul devenind astfel subiect de drept fiscal.

(4) În cazul chiriașilor/concesionarilor clădirilor proprietatea Municipiului Marghita, impunerea taxei se face pe titularul contractului de închiriere/concesiune . 
(5) În situația de la alin. (4), numărul de persoane,  pentru care se face impunerea taxei de salubrizare va fi stabilit conform declarației de impunere - model Anexa nr 1, declarație pe proprie răspundere a chiriașului ( pentru clădire proprietatea Municipiului Marghita), persoana care locuiește și folosește imobilul respectiv, depusă la organul fiscal local. 
(6) În cazul nedepunerii declarației privind taxa de salubrizare, se va stabili la 3 numărul de persoane pentru care se va impune taxa din oficiu. 

(7) Proprietarii care dovedesc prin prezentarea unor documente justificative ( facturi de utilități , aferente ultimelor 3 luni succesive/ adeverință eliberată de către Asociația de proprietari/ dovada reședinței în străinătate/ bilet de avion dus - întors/alte documente considerate relevante, etc.)  că nu au utilizat imobilul respectiv vor fi scutiți de la plata taxei de salubritate, de la data apariției situației, prin depunerea unei declarații pe proprie răspundere privind imobilele nelocuite-model Anexa nr. 3 la procedură.

(8)  Proprietarii care dovedesc prin certificarea vecinilor aflați în proximitatea imobilului declarat nelocuit, că imobilul în cauză este nelocuit, vor fi scutiți de la plata taxei de salubritate, de la data de intâi a lunii următoare depunerii  declarației pe proprie răspundere privind imobilele nelocuite - model Anexa nr. 3 la procedură.

 Art. 7
 În cazul beneficiarilor - instituții publice, persoane juridice sau altele asimilate acestora, fără contract de salubrizare: 
(1) Cuantumul taxei de salubrizare este stabilită prin hotărârea Consiliului Local , fiind de 3 ori mai mare decât nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, tarife transmise de către ADI ECOLECT Bihor  și se exprimă în lei/tone. 
(2) Suma totală de plată/lună/ persoană juridică, se calculează înmulțind taxa de salubrizare stabilită la alin. (1) cu numărul total de tone de deșeuri ridicate și transportate de operator lunar, comunicat pentru fiecare persoană juridică în parte, de către operator . 

Exemplu de calcul: 

-total cost calculat pe persoană/ lună (fără TVA) transmis de către Adi Ecolect Bihor, este în sumă de 101,86 Ron (cost aferent unei cantități de deșeu de 0,0931 tone), ceea ce înseamnă un cost de 1.094,092 lei/tonă ;
- cuantumul taxei de salubrizare aferentă unei persoane/lună, aferent unei cantități de deșeu de 0,0931 tone ( cantitate medie/ entitate/lună) , se calculează prin înmulțirea cu 3 a costului cumulat transmis de către Adi Ecolect Bihor, aferent unei persoane/lună:

= 101,86 * 3= 305,58  lei, cost aferent unei cantități de deșeu de 0,0931 tone;

- cuantumul taxei de salubrizare aferentă unei persoane/lună, aferent unei cantități de deșeu de o tonă , se calculează prin înmulțirea cu 3 a costului cumulat transmis de către Adi Ecolect Bihor, aferent unei persoane/lună:

= 1.094,092 * 3= 3.282,27  lei, cost aferent unei cantități de deșeu de o tonă.
(3) În cazul chiriașilor/concesionarilor, impunerea taxei se face pe titularul contractului de închiriere/concesiune . 

(4) Impunerea taxei de salubrizare se stabilește în sarcina utilizatorului imobilului, care poate fi proprietar/chiriaș/concesionar, în baza unei declarații de impunere -model Anexa nr. 2 la prezenta procedură.
(5) Cantitatea de deșeuri (exprimată în tone) folosită la calcul taxei de salubrizare, pentru beneficiarul instituție publică, persoană juridică sau persoană fizică autorizată sau asimilată acestora, care funcționează în spațiu, se stabilește pe baza datelor deținute și comunicate UAT-ului de operatorul de salubritate privind cantitatea de deșeuri reală colectată și transportată, și concomitent comunicată utilizatorului în baza unei notificări scrise.

Art. 8
Cuantumul taxei de salubrizare va fi actualizat anual, sau ori de câte ori se impune, ulterior modificării tarifelor aplicate pentru salubrizarea menajeră ( comunicate de către ADI ECOLECT Bihor) urmând a fi aprobată prin hotărârea Consiliului Local . 
Art. 9
(1) Plata taxei de salubrizare se va face lunar, până la data de 25 inclusiv a lunii următoare celei pentru care aceasta este , urmând ca începând cu ziua imediat următoare a acestei date și până la data stingerii sumei datorate, inclusiv, să se perceapă majorări de întârziere calculate în conformitate cu prevederile legislației în vigoare. 

(2) Plata taxei  se poate face prin toate mijloacele puse la dispoziție de către autoritatea administrației publice locale și anume: 

-
în numerar, la casieria Serviciului impozite şi taxe locale;

-
prin virament bancar, prin Trezoreria Marghita, beneficiar Municipiul Marghita, CUI   4348947, în contul: RO66TREZ08221360206XXXXX;
· prin mandat poştal, beneficiar Municipiul Marghita, CUI 4348947, în contul: 

RO66TREZ08221360206XXXXX;
· cu cardul bancar, prin intermediul P.O.S., la casieriile Serviciului impozite şi taxe locale;
· online, cu cardul bancar, prin intermediul site-ului marghita.ro-plati online (global pay). 

Art. 10 (1) În cazul persoanelor fizice, persoanelor fizice autorizate sau asimilate acestora, instituțiilor publice și persoanelor juridice ale căror contracte de prestări servicii au fost denunţate în condițiile legii, în mod unilateral de către operatorul de servicii de salubritate, prestatorul serviciului de salubritate va proceda la preavizarea beneficiarilor serviciului, conform procedurii de somare descrise mai jos (la alin. (2) și (3)), urmând ca taxa de salubrizare să se datoreze începând cu data de 1 a lunii următoare datei la care au fost denunţate contractele de prestări servicii.
(2) Comunicarea somaţiei va fi îndeplinită de către operatorul de servicii de salubritate cu respectarea procedurilor de comunicare prin poştă, cu confirmare de primire, iar în cazul în care corespondenţa nu este preluată de destinatar, comunicarea somaţiei va fi îndeplinită prin procedura afişării. 
(3) În cazul în care persoanele somate nu se prezintă, în termen de max. 30 de zile de la data somării, în vederea semnării contractului, ori refuză semnarea acestuia (refuz consemnat în scris), operatorul de salubritate va comunica UAT Marghita , lista cuprinzând persoanele cu care nu au perfectat contracte  în urma somării, precum și lista cuprinzând persoanele care au refuzat încheierea contractului,  în vederea aplicării taxei  de salubrizare. 

Art. 11  Aplicarea taxei încetează în prima zi a lunii următoare datei încheierii contractului  cu operatorul de salubritate.
Art. 12   Veniturile încasate din taxa de salubrizare vor fi evidențiate distinct în contabilitate și vor putea fi folosite numai pentru plata serviciilor de salubrizare prestate/facturate de către operator  aferente utilizatorilor care nu au contracte încheiate cu acesta.

CAPITOLUL 5.  PROCEDURA DE IDENTIFICARE ȘI STABILIRE A BENEFICIARILOR TAXEI  DE SALUBRIZARE
Art. 13 (1) În procedura aplicării taxei  de salubrizare, operatorul de salubritate, va transmite electronic respectiv în scris, lunar,  până la data de 5 a fiecărei luni,  UAT-ului Marghita lista cu datele de identificare (nume, prenume/denumire, CNP/CUI/CIF, adresa de domiciliu/ sediu social, adresa unităţii locative/ punctului de lucru) ale persoanelor taxabile împreună cu documentele care atestă îndeplinirea procedurilor de somare precum și cantitatea de deșeuri generată de către persoanele juridice fără contract, respectiv lista cu persoanele care au încheiat contacte ( în vederea radierii  debitelor). 

(2)  Serviciul Impozite și Taxe Locale va prelua baza de date privind beneficiarii în vederea stabilirii taxei de salubrizare pe bază de impunere din oficiu, aceasta efectuându-se pentru tot anul în curs. 
(3) În vederea urmăririi corectitudinii declarării numărului de persoane existente în fiecare apartament, asociațiile de proprietari au obligația să furnizeze, la cererea autorității locale, numărul și 
modificările survenite în declararea numărului de persoane utilizat la defalcarea cheltuielilor comune din cadrul asociației. 

Art. 14
Beneficiarii fără contracte de salubritate , au obligația de a depune declarații rectificative, în termen de 30 de zile de la data apariției oricărei modificări în ceea ce privește numărul de persoane care locuiesc în imobil. Modificările din declarațiile rectificative  operează cu data de la care intervin modificările. Declarația de impunere rectificativă va fi însoțită în mod obligatoriu de documente justificative care să certifice modificările survenite (certificat deces, viza flotant, etc) - model Anexa nr. 4 la procedură.
CAPITOLUL 6.  EFECTUAREA PLĂȚILOR PRESTAȚIILOR OPERATORULUI DE SALUBRITATE, DE CĂTRE UAT MARGHITA

Art. 15 (1) Operatorul serviciului de salubritate va înainta Direcției Tehnice-Compartimentul Mediu, lunar, un decont cu beneficiarii, însoțit de un borderou cu persoanele fizice, persoane fizice autorizate sau asimilate acestora, instituții publice și persoane juridice care au beneficiat de servicii de salubrizare și nu au contracte de prestări servicii de salubrizare încheiate. 
(2) După verificarea și vizarea decontului de către Direcția Tehnică-Compartimentul Mediu, operatorul de servicii va emite factura pentru sumele de încasat menționate la alin.(1) . 
(3) Decontul vizat de către Direcția Tehnică-Compartimentul Mediu împreună cu factura ( vizată cu certificat în privința realității, regularității și legalității și bun de plată) se vor înainta Serviciului Buget-Contabilitate în vederea efectuării plății.

(4) Decontarea serviciilor de către UAT Marghita,  către operatorul de salubritate se va face la  nivelul tarifelor aprobate de către ADI ECOLECT Bihor. 
CAPITOLUL 7.  SANCȚIUNI

Art. 16  (1) Neplata taxei de salubrizare la termenele stabilite atrage după sine, aplicarea măsurilor  prevăzute de legislația în vigoare cu privire la întârzierile de plată. 

(2)  Pentru recuperarea sumelor datorate cu titlu taxă de salubrizare, se aplică măsurile de executare silită, cu cheltuielile aferente. Executarea silită a sumelor restante reprezentând taxa de salubrizare , se va face de către Serviciul impozite şi taxe locale, conform reglementărilor legale în vigoare aplicabile impozitelor şi taxelor locale prevăzute în cuprinsul Legii nr. 207/2015 privind Codul de procedură fiscală, cu modificările şi completările ulterioare. 

CAPITOLUL 8. DISPOZIȚII FINALE 

Art. 17  (1) Serviciul impozite şi taxe locale va întocmi şi va păstra într-un dosar  toate documentele justificative care au stat la baza identificării, stabilirii, luării în evidenţă, modificării, sistării taxei de salubrizare. Documentele sunt necesare pentru: 

· justificarea modului de stabilire a taxei;

· în soluţionarea contestaţiilor;

· în cadrul procedurii de executare silită. 

(2) Prezentul regulament se poate modifica în funcție de actele normative care se adoptă ulterior și care au incidență asupra acestuia, precum și nivelul taxelor/tarifelor aprobate de către ADI ECOLECT GROUP BIHOR, respectiv nivelul rezultat din tarifele cumulate pentru gestionarea deşeurilor municipale aplicat utilizatorilor cu contract, stabilite de către operatorul S.C. AVE BIHOR S.R.L.
(3) Odată cu adoptarea noii taxe de salubrizare, taxa specială de salubrizare adoptată prin H.C.L. 174 din 17.12.2020 își încetează aplicabilitatea.
Art. 18   Anexele 1 - 4 fac parte integrantă din prezentul regulament. 

Anexa 1 

SERVICIUL IMPOZITE ȘI TAXE LOCALE
Nr._______/____________.

DECLARAȚIE DE IMPUNERE 
privind stabilirea cuantumului taxei  de salubrizare pentru clădiri rezidențiale
(clădiri folosite ca locuință)

Subsemnatul ___________________________________, CNP ______________________, 
sau 
Firma/instituția _______________________________, CUI/CIF ______________________, 
în calitate de proprietar al clădirii rezidențiale (de locuit) situate în Municipiul Marghita str. 
_______________________________, nr. ____, bloc ____, scara ___, etaj ___, ap ___, declar pe 
proprie răspundere că în clădirea menționată locuiesc un numar de ____ persoane (locatari stabili, 
chiriași, flotanți), după cum urmează: 
Numele și prenumele / Cod numeric personal 
1. ____________________________ ________________________ 
2. ____________________________ ________________________ 
3. ____________________________ ________________________ 
4. ____________________________ ________________________ 
5. ____________________________ ________________________ 
6. ____________________________ ________________________ 
7. ____________________________ ________________________ 
8. ____________________________ ________________________ 
Sub sancțiunile prevăzute de legea penală privind falsul în declarații, declar că datele din această 
declarație sunt corecte și complete. 
Data _______________ Semnătura _____________________ 
Telefon ________________________ 
E- mail ________________________

Anexa 2 

SERVICIUL IMPOZITE ȘI TAXE LOCALE

Nr._______/____________.

DECLARAȚIE DE IMPUNERE
privind stabilirea cuantumului taxei  de salubrizare pentru clădiri nerezidențiale
(clădiri folosite cu altă destinație decât aceea de locuință)

Subsemnatul ___________________________________, CNP ______________________, 
sau 
Firma/instituția _______________________________, CUI/CIF ______________________, 
în calitate de proprietar al clădirii nerezidențiale (folosite cu altă destinație decât aceea de locuință) 
situate în Municipiul Marghita  str. _______________________________, nr. ____, bloc ____, scara 
___, etaj ___, ap ___, declar pe proprie răspundere că în clădirea menționată își desfășoară 
activitatea următorii agenți economici: 
Denumirea CUI/CIF 
1. ____________________________ ________________________ 
2. ____________________________ ________________________ 
3. ____________________________ ________________________ 
4. ____________________________ ________________________ 
5. ____________________________ ________________________ 
Sub sancțiunile prevăzute de legea penală privind falsul în declarații, declar că datele din această 
declarație sunt corecte și complete. 
Data _______________ Semnătura _____________________ 
Telefon ________________________ 

Anexa nr. 3

SERVICIUL IMPOZITE ȘI TAXE LOCALE

Nr._______/____________.

DECLARAȚIE

pe propria răspundere privind imobilele nelocuite

Subsemnatul(a)___________________________________CNP_/_/_/_/_/_/_/_/_/_/_/_/_/,

domiciliat(ă) în loc ____________________str.______________________nr. ___bl.___ sc. ___ap. __ , nr. telefon______________________________, proprietar al imobilului situat în raza UAT Marghita, str. ____________________ nr. ____ bl. ____sc.___ap. ___, cunoscând prevederile art. 326 din Codul penal privitoare la declarațiile nesincere date în fața autorităților de stat și publice, declar pe proprie răspundere, că imobilul mai sus menționat nu este locuit.



Susțin cele menționate anterior prin una dintre cele 2 variante prezentate mai jos :

Varianta 1. Atașez următoarele documente justificative, după caz  (facturi de utilități aferente ultimelor 3 luni succesive/ adeverință eliberată de către Asociația de proprietari/ dovada reședinței în străinătate/ bilet de avion dus-intors/alte documente considerate relevante, etc.) :

(1) xerocopia C.I/B.I. ;
(2) _____________________________________________;
(3) _____________________________________________;
(4) _____________________________________________.
Varianta 2. Certificarea vecinilor aflați în proximitatea imobilului declarat nelocuit.
Prin prezenta, în calitate de vecin, cunoscând prevederile art. 326 din Codul penal 

privitoare la declarațiile nesincere date în fața autorităților de stat și publice, certific și îmi asum că imobilul de la adresa anterior menționată, nu este locuit:

1. Nume, prenume___________________________________identificat(ă) prin C.I/B.I 

seria____nr.___________, cu domiciliul în loc._____________ str.____________________nr.__, bl.___ sc. ___ap. __  , nr. telefon_________________.

Semnătura____________________
2. Nume, prenume___________________________________identificat(ă) prin C.I/B.I 

seria____nr.___________, cu domiciliul în loc._____________ str.____________________nr.__, bl.___ sc. ___ap. __  , nr. telefon_________________.







Semnătura____________________
Data___/___/_____





Semnătură proprietar :

____________________

Notă:

În cazul în care intervin modificări în ceea ce privește datele prevăzute în declarație, se va depune o

declarație rectificativă, în termen de 30 zile de la data apariției modificărilor respective.

Nedepunerea declarației, anterior menționată, atrage după sine perceperea unei taxe de salubrizare stabilită potrivit art.7 al prezentului Regulament. 

Anexa nr. 4

SERVICIUL IMPOZITE ȘI TAXE LOCALE

Nr…………/……………

DECLARAŢIE RECTIFICATIVĂ

privind numărul de persoane luate în calcul în vederea stabilirii cuantumului taxei de salubrizare în conformitate cu H.C.L nr  _   /
.

Subsemnatul/a __________________________________________, identificat prin 

CNP_____________________________,domiciliat în__________________________________________tel._____________,



Solicit prin prezenta rectificarea nr. de persoane, în sensul:

- adăugării unui număr de ___ persoane;

- scoaterii unui număr de ___  persoane;

de la adresa Marghita, str. _____________________, nr. ____, bl. ___, sc. ___, ap. ____,  pentru următorul motiv_____________________________________________________________________________________________________________________________________________________________.


Prin prezenta, cunoscând prevederile art. 326 din Codul penal privitoare la declarațiile nesincere date în fața autorităților de stat și publice, declar ca la adresa Marghita, str. ……………………….., nr. …, bl. ….., sc. …., ap. ….,  locuiesc efectiv un număr de …… persoane.


Anexez prezentei următoarele documente justificative:

1. Carte identitate titular contract/Carte identitate declarant, 

2. __________________________________________,

3. __________________________________________,

4. __________________________________________,

Vă mulțumesc.


    Data 







Semnătura

În cazul lipsei documentelor justificative privind motivul scăderii/ adăugării numărului de persoane ne vedem obligați să procedăm la omiterea declarației dvs. în ceea ce privește calculul taxei de salubrizare.


